stanford-oval/wikipedia huggingface dataset:
Peliriippuvuus
Rahapeliriippuvuuden kehittyminen, riskitekijät ja muut oireet

Rahapeliongelman ja peliriippuvuuden syntymekanismi on yksilöllinen: osalle ongelma alkaa viattomasta viihdepelaamisesta ja aiheuttaa näin myös muita ongelmia, osalle taas elämyksellinen uhkapelaaminen tarjoaa pakokeinon jo olemassa olevista ongelmista ja on täten yksi lisä ongelmien kirjoon. Yhtä ainoaa yleisesti hyväksyttyä kokoavaa teoriaa pelaamishäiriön etiologiasta ei ole olemassa.
Kansainväliset ja kotimaiset tutkimukset kuitenkin viittaavat siihen, että peliriippuvuuden syntyyn vaikuttaa ympäristötekijöiden ohella perinnöllinen alttius ja häiriöt aivojen välittäjäainetoiminnoissa.
Rahapeliriippuvuuden kehittyminen, riskitekijät ja muut oireet > Rahapeliongelman kehittymiseen vaikuttavat tekijät

Ongelman kehittymiseen vaikuttavat tekijät voidaan eritellä viiteen luokkaan: sosiokulttuurisiin tekijöihin, neurobiologisiin tekijöihin, psykologisiin tekijöihin, oppimistekijöihin ja kognitiivisiin tekijöihin.
Sosiokulttuurisiin tekijöihin kuuluu pelaamisen yhteiskunnallinen hyväksyttävyys, joka on yhteydessä rahapelien tarjontaan ja sitä kautta myös rahapelaamisen määrään. Mitä enemmän yhteiskunnassa pelataan, sitä enemmän esiintyy myös ongelmallista pelaamista.
Neurobiologisilla tekijöillä on osoitettu olevan vaikutusta rahapeliongelman kehittymiseen: dopamiinin aineenvaihdunta aivojen mielihyväkeskuksessa on havaittu keskeiseksi altistajaksi toiminnallisissa riippuvuushäiriöissä.
Myös psykologisilla tekijöillä on tärkeä vaikutus rahapeliongelman synnyssä. Suurin osa peliriippuvaisten hoitomuodoista perustuu psykologien kehittämiin menetelmiin, kuten psykodynaamisiin terapioihin, kognitiivis-behavioraalisiin menetelmiin ja motivoivaan haastatteluun.
Oppimisteorioiden mukaan pelaamisessa on kyse mallioppimisesta, positiivisesta ja negatiivisesta vahvistamisesta, tunteista ja tunnesäätelystä sekä jännityksestä.
Kognitiivisiin tekijöihin kuuluvat muun muassa rahapelaamiseen liittyvät kognitiiviset vääristymät (kts. diagnoosi) sekä impulsiivinen persoonallisuus. Myös perinnöllisillä alttiuksilla on tutkimusten mukaan nähty olevan vaikutusta.
Näiden lisäksi peliongelmalle altistavat monenlaiset yksilölliset riskitekijät, kuten esim. elämänhistoria, pelihistoriaan liittyvä suuri yksittäinen voittokerta, taloudelliset ongelmat, oman rahapelikulutuksen seuraamattomuus, elämänkriisit tai menetykset, yksinäisyys, elämän kokeminen merkityksettömäksi, mielekkään tekemisen puute ja traumaattiset kokemukset elämässä. Varhain aloitettu rahapelaaminen on eräs suurin yksittäinen riskitekijä myöhemmälle ongelmapelaamiselle.
Tutkimusten mukaan nopeatempoiset pelit, voiton suuri todennäköisyys ja mahdollisuus käyttää voitetut rahat heti uudelleen lisäävät riskiä ajautua peliongelmiin. Esimerkiksi lotto on hidastempoinen peli ja aiheuttaa pelaajille harvoin ongelmia, mutta nopeatempoiset rahapeliautomaatit on havaittu varsin koukuttaviksi peleiksi. Myös rahapelien näyttävä ulkonäkö, erilaiset ääni- ja valotehosteet sekä läheltä piti -tilanteet (jossa pelaaja ”melkein” voittaa) houkuttelevat usein pelaamaan lisää.
Rahapeliriippuvuuden kehittyminen, riskitekijät ja muut oireet > Ongelmapelaajan samanaikaisoireet

Ongelmalliseen rahapelaamiseen liittyy usein myös muita samanaikaisongelmia: velkaantumis-, ihmissuhde- ja työpaikkaongelmia, minäkuvan muuttumista sekä erilaisia päihde- ja mielenterveysongelmia. Myös stressi, hermostuneisuus, ahdistus ja masennus ovat ongelmapelaajalle melko tyypillisiä. Ongelmapelaajilla esiintyy myös keskivertoa enemmän persoonallisuus-, tarkkaavaisuus- ja ylivilkkaushäiriöitä sekä itsemurha-alttiutta. Rahapeliriippuvaisilla on havaittu tavanomaista useammin myös muita impulssikontrollin häiriöitä, kuten ostovimmaa ja pakonomaista seksuaalikäyttäytymistä.
Rahapeliriippuvuuden kehittyminen, riskitekijät ja muut oireet > Kognitiiviset vääristymät

Peliriippuvaisilla on havaittu olevan rahapelitapahtuman virheellistä tulkintaa, kognitiivisia vääristymiä, enemmän kuin ongelmattomilla pelaajilla.
Yleisimpiin rahapeliongelmaan liittyviin kognitiivisiin vääristymiin kuuluvat väärät käsitykset sattumasta ja todennäköisyyksistä, eli toisin sanoen pelivoittojen mahdollisuus yliarvioidaan. Samoin myös omien vaikutusmahdollisuuksien ja omien taitojen osuus on tapana yliarvioida.
Myös rahapelaamiseen liittyvät rituaalit (esim. pelikoneen näppäinten painaminen tietyssä järjestyksessä), rukoukset, taikakalut, onnenpaikat ja onnennumerot, jotka pelaaja yhdistää aiempiin voittotapahtumiin, ovat kognitiivisia vääristymiä. Yleinen virhepäätelmä on niin sanottu pelaajan harha, jossa rahapelaaja uskoo, että edellisestä täysin sattumanvaraisesta tapahtumasta voitaisiin päätellä, miten seuraava sattumanvarainen tapahtuma tulee päättymään (esim. kolikon heitto tai ruletin pyöräytys). Tämä virhepäätelmä voi johtaa helposti panosten korottamiseen, sillä rahapelaaja kuvittelee voittoputken jatkuvan tai tappioputken katkeavan.
On myös havaittu, että osalla eri rahapelejä pelaavista korostuu hieman erilaiset virheelliset ajatukset ja uskomukset, vaikka monet peliongelmaiset pelaavat useita pelityyppejä:
taitoelementin sisältäviä pelejä (urheiluvedonlyönti, pokeri, raviurheilu) pääasiallisesti pelaavilla (peliongelmaisilla ja ongelmattomilla) on enemmän virheellisiä uskomuksia omiin taitoihinsa ja sitä kautta omiin vaikutusmahdollisuuksiinsa voittaa rahaa
sattumapelejä (keno, ruletti, arvat) pelaavilla korostuvat muut (muun muassa onneen, taikauskoon ja todennäköisyyksiin liittyvät) kognitiiviset vääristymät.
Rahapeliongelman mittaaminen

Suomessa käytetään tällä hetkellä neljää mittaria rahapeliongelman tunnistamiseen. Nämä mittarit ovat kahden kysymyksen Lie/Bet, uusimpana käyttöön otettu BBGS sekä näitä kahta mittavammat SOGS ja PGSI.
Rahapeliongelman mittaaminen > Rahapeliongelman ja -riippuvuuden väestötason mittaaminen

Väestötutkimusten lisäksi South Oaks Gambling Screen (SOGS) -mittaria käytetään myös kliinisessä työssä diagnosointiin. SOGS sekä sen pohjalta kehitetty SOGS-R pohjautuvat DSM-luokituksen eri vaiheisiin. SOGS on käytetyin rahapeliriippuvuuden tunnistamismenetelmä eri puolella maailmaa. SOGS-R on laajempi kuin SOGS siten, että sen perusteella saadaan selville sekä nykyiset että mahdolliset aikaisemmat rahapeliongelmat.
PGSI (Problem Gambling Severity Index) on kehitetty vastapainoksi SOGS ja DSM-IV kriteereille tavoitteena paremmin mitata väestötason rahapeliongelmia ja myös tunnistaa paremmin rahapeliongelman eri asteita.
Rahapeliongelman mittaaminen > Seulontatyökalut

Seulontatyökalut on kehitetty terveydenhoidon henkilökunnan käyttöön. Niiden tehtävänä on nopeasti ja lyhyesti selvittää, kärsiikö heille hakeutunut asiakas mahdollisesti myös peliongelmasta.
BBGS on lyhytseula rahapeliongelman tunnistamiseen. Se mittaa rahapeliongelmaa viimeisen vuoden aikana vieroitusoireiden, valehtelun ja taloudellisten ongelmien näkökulmista. Lie/Betin tavoitteena on erotella ongelmapelaajat niistä, joille pelaamisesta ei aiheudu ongelmaa. Kysymykset mittaavat peliongelmaan liittyvää salailua ja rahankäyttöä. Lie/bet on DSM-V -kriteerien perusteella rakennettu lyhytseula, joka sisältää kaksi kysymystä: myöntävä vastaus vähintään toiseen merkitsee, että asiakkaalla saattaa olla peliongelma. Tällöin asiaa on selvitettävä tarkemmin ja arvioitava asiakkaan tarvitsemien palvelujen tarve.
Rahapeliongelman mittaaminen > Rahapeliriippuvuuden lääketieteellinen diagnosointi

Euroopassa on ensisijaisesti käytössä Maailman terveysjärjestön International Statistical Classification of Diseases -tautiluokitus (ICD-10), jossa psykiatrinen pelaamishäiriö luokitellaan käytös- ja hillitsemishäiriöihin kuuluvaksi pelihimoksi (luokka F63.0). Pelihimo-diagnoosin kriteereitä ovat tämän tautiluokitusjärjestelmän mukaan mm. seuraavat: pelaamisjaksoja on vähintään kaksi vuodessa, pelaaminen jatkuu haitoista riippumatta, henkilöllä on voimakkaasta tarpeesta johtuva kyvyttömyys lopettaa pelaamista ja pelaamiseen ja peliympäristöön liittyvät mielikuvat hallitsevat henkilön ajattelua.
American Psychiatric Associationin luoma DSM on toinen kansainvälisesti käytössä oleva tautiluokitusjärjestelmä. Toukokuussa 2013 ilmestyi DSM-V (5. painos), jossa käsite patologinen pelaaminen muutettiin rahapeliriippuvuudeksi. Ennen rahapeliriippuvuus oli kuulunut impulssikontrollin häiriöiden luokkaan yhdessä mm. kleptomanian, pyromanian ja karvojen nyppimishäiriön kanssa, mutta uudessa luokituksessa rahapeliriippuvuus siirrettiin käyttäytymis- ja hillitsemishäiriöiden (päihde- ja addiktiohäiriöiden) luokkaan. Rahapeliriippuvuus oli ensimmäinen ja toistaiseksi ainoa ei-kemiallinen riippuvuus, joka sisällytettiin tähän luokitukseen. Nettiriippuvuutta harkittiin myös luokitukseen, mutta ainakaan vielä toistaiseksi sitä ei sisällytetty. Uudesta riippuvuusluokituksesta keskustellaan kriittiseenkin sävyyn. Mihin riippuvuuksien raja vedetään, suuntaako lääketeollisuus entistä enemmän voimavaroja addiktiolääkkeiden kehittelyyn ja laajenevatko terapiamarkkinat, kriitikot kyselevät.
Rahapeliriippuvuudesta toipuminen ja hoitojärjestelmä

Vuonna 2011 Australiassa julkaistiin ensimmäinen laaja tutkimukseen perustuva suositus rahapeliriippuvuuden seulontaa, arviointia ja hoitoa varten. Suosituksen mukaisesti lyhytkestoinen terapeutin ohjaama kognitiivis-behavioraalinen terapia ja sen rinnalla tarvittaessa tarjottava lääkehoito sekä motivoiva haastattelu ovat tämänhetkisen tutkimustiedon valossa tehokkaimmat lähestymistavat rahapeliriippuvuuden hoidossa.
Rahapeliriippuvuuden hoidossa avainasemassa ovat sairauden varhainen toteaminen ja hoitoon ohjaus. Kansainvälisesti sovelletaan kognitiiviseen käyttäytymisterapiaan (KBT) perustuvia lähestymistapoja. KBT on tutkimusnäytön perusteella rahapeliriippuvuuden lupaavin hoitomuoto. Myös lääkeaineita on kokeiltu: keskushermoston mielihyväjärjestelmään vaikuttavat opiaatinsalpaajat näyttävät vähentävän erityisesti voimakasta rahapelihimoa. Ne toimivat sitä paremmin, mitä vaikeammasta rahapeliriippuvuudesta on kyse.
Koska syitä rahapeliongelman synnylle on monia ja ongelman vaikeusaste vaihtelee, myös mahdollisia toipumispolkuja ongelmasta eroon pääsemiseksi on lukematon määrä. Monet toipuvat myös ilman apua.
Peliongelmaa hoidettaessa alkukartoitus on tärkeää, sillä asiakkailla on usein muitakin mielenterveyteen, taloudelliseen selviytymiseen tai riippuvuuksiin liittyviä ongelmia. Ongelman moniulotteisuus asettaa haasteita hoidolle.
Rahapeliriippuvuudesta toipuminen ja hoitojärjestelmä > Hoidon hakua ehkäisevät asiat

Monet henkilökohtaiset syyt, kuten häpeä ja pelko leimautumisesta sekä maantieteelliset etäisyydet estävät rahapeliongelmaisia hakemasta apua: muutamien tutkimusten mukaan vain 7–12 % peliriippuvaisista oli etsinyt apua rahapeliongelmaansa. Myös se, että perinteisiä terapia- ja tukimuotoja rahapeliriippuvuuden hoitoon ei ole Suomessa kaikkialla tarjolla, hoitojonot ovat paikoin pitkiä ja rahapeliongelman tuntevista terapeuteista on puutetta, aiheuttaa ongelmia ja usein viivästyttää ihmisten hoitoon hakeutumisesta tarpeettomasti.
Rahapeliriippuvuudesta toipuminen ja hoitojärjestelmä > Hoitojärjestelmä Suomessa

Suomessa ei ole rahapeliongelmien hoitoon kehitettyä erityistä hoitojärjestelmää. Rahapeliongelmaa hoidetaan Suomessa sekä päihde- että mielenterveyspalveluissa. Ongelman vuoksi voi hakeutua hoitoon A-klinikoille, mielenterveystoimistoihin, kriisikeskuksiin, sosiaalitoimistoihin, terveyskeskuksiin, seurakuntien diakoniatyöntekijöille, psykiatrian poliklinikoille, laitoshoitoon ja vertaisryhmiin. Suurimmaksi osaksi avohoitoa on julkisella sektorilla järjestetty A-klinikoiden kautta.
Useissa kaupungeissa kokoontuu myös GA-ryhmiä (Gamblers Anonymous) ja muita vertaistukea tarjoavia ryhmiä. Vuonna 2010 aloitti pääkaupunkiseudulla valtakunnallisia ja alueellisia palveluita peliriippuvaisille, ongelmapelaajille sekä heidän läheisilleen tarjoava Peliklinikka. Erilaiset sosiaalialan järjestöt ovat myös kunnostautuneet palveluiden kehittäjinä.
Peliongelman hoitoon on kehitetty myös virtuaalisia tukipalveluita (neuvonta, seulontatyökalut ja testit, oma-apu, virtuaaliset vertaistukiryhmät ja virtuaaliterapia), joita Suomessa tarjoaa Peluuri-palvelukokonaisuus.
Rahapelijärjestelmä ja pelihaittojen ehkäisy

Suomalaista rahapelitoimintaa säätelee arpajaislaki,  jonka mukaan kaikki rahapelitoiminta oli vuoden 2016 loppuun asti Suomessa myönnetty kolmelle toimijalle: Veikkauksella oli yksinoikeus vedonlyöntipeleihin, Raha-automaattiyhdistyksellä rahapeliautomaatteihin ja kasinopeleihin sekä Finn-totolla ravipeleihin. Vuoden 2017 alussa nämä yhdistettiin yhdeksi rahapeliyritykseksi nimeltään Veikkaus Oy.
Monopolin oikeutus on rahapelihaittojen ehkäisy, rikollisuuden ehkäiseminen ja rahapelituottojen käyttö yleishyödyllisiin tarkoituksiin. Haittoja pyritään ehkäisemään vastuullisella pelitoiminnalla, johon kuuluvat pelaamisen ikärajavalvonta, rahapeliongelmaisista huolehtiminen ja markkinointirajoitusten noudattaminen.
Rahapelaamiseen liittyvien sosiaalisten haittojen ja ongelmapelaamisen ehkäisy on kokonaisuus, joka muodostuu joukosta toisiaan täydentäviä toimia:
pelipolitiikka
rahapelaamiseen ja sosiaaliseen ympäristöön vaikuttaminen
peliriippuvuuden syntyyn vaikuttaviin yksilöllisiin riskitekijöihin vaikuttaminen
suojaavien tekijöiden vahvistaminen
Monopoli on saanut osakseen myös monenlaista vastuullisuuteen liittyvää kritiikkiä. Esimerkiksi ongelmia aiheuttavien rahapeliautomaattien määrää ja sijoittelua on kritisoitu, samoin rahapeliyhtiöiden runsasta mainontaa ja lisäksi alaikäisten pelaamisen valvonnan on nähty ontuvan.
Turun kauppakorkeakoulun hiljattain julkaiseman tutkimuksen mukaan monopoli ei kykene ehkäisemään ongelmapelaamista lisenssimarkkinoita merkittävästi tehokkaammin. Tutkimuksen ovat rahoittaneet kansainväliset rahapeliyhtiöt, joiden motiivina on purkaa Suomen monopolijärjestelmä. Tutkimuksen luotettavuutta on tästä syystä vaikeaa arvioida.
Kirjallisuutta

Dostojevski, Fjodor: Pelurit.  Helsinki:  Otava, 2009 (ensipainos 1867).
Poutiainen, Anneli: Rulettipäiväkirja.  Helsinki:  Nemo, 2008.  ISBN 978-952-5613-58-2
Turja T, Halme J, Mervola M, Järvinen-Tassopoulos J, Ronkainen J-E.: Suomalaisten rahapelaaminen 2011. (Tilastoraportti, 2. tarkistettu painos No. 14).Julkaisupaikka Helsinki.  Terveyden ja hyvinvoinnin laitos, 2012.
Aiheesta muualla

THL (2012), Mikä on rahapeliongelma
Peliklinikka: palveluita peliongelmaisille, läheisille ja ammattilaisille
THL:n Rahapelihaitat-sivusto: tietoa peliongelmasta, sen hoidosta ja tutkimuksesta
Peluuri: virtuaalitukipalveluita sisältävä palvelukokonaisuus
Päihdelinkki: keskustelufoorumeita & oma-aputestejä
Pelirajat'on: vertaistukiryhmiä & vertaisohjaajakoulutusta
EHYT ry:n Pelitaito-projekti: pääasiassa nuorten konsoli- ja rahapelaamiseen keskittyvä projekti
Irti Taakoista yhdistyksen peliriippuvuussivusto
Nimettömät pelurit -vertaistukiryhmät
Nimettömät Pelurit 24/7 / ga247.org - Tukea peliriippuvuuteen verkossa
Vinkkejä hallittuun pelaamiseen
Pelihimo
Ylen Elävä arkisto: Kun pelaamisesta tulee pakko
Indy Fuel

| Indy Fuel |
| --- | --- |

Perustettu:  2013
Kaupunki:   Indianapolis, Indiana
Kotiareena:  Fishers Event Center
– kapasiteetti:  6 500
Sarjataso:  ECHL
Värit:                     
Toimitusjohtaja:   Duncan Dalmao
Puheenjohtaja:   Larry McQueary
Päävalmentaja:   Duncan Dalmao
Omistaja:  Indiana Hockey Club, LLC
Yhteistyöseurat:   Chicago Blackhawks (NHL)  Rockford IceHogs (AHL)
Infobox OKVirheellinen NIMI-arvo: 
Indy Fuel on ECHL-liigassa pelaava yhdysvaltalainen jääkiekkoseura, joka on kotoisin Indianapolista Indianasta. Seura perustettiin vuonna 2014, kun New Jerseyn Trentonista oleva Trenton Titans lopetti toimintansa.
Seura toimii NHL-seura Chicago Blackhawksin ja 
AHL-seura Rockford IceHogsin farmijoukkueena.
Joukkue kaudella 2024–2025

(Tilanne 14. maaliskuuta 2025)
| Maalivahdit> Numero | Maalivahdit>  | Maalivahdit> Pelaaja | Maalivahdit> Hanskakäsi | Maalivahdit> Sopimus | Maalivahdit> Syntymäpaikka | Maalivahdit>  |
| --- | --- | --- | --- | --- | --- | --- |

| 30 |  | Logan Neaton | L | 2025 | Brighton, Michigan, Yhdysvallat |  |
| 31 |  | Benjamin Gaudreau | L | 2025 | North Bay, Ontario, Kanada |  |
| 35 |  | Cam Gray | L | 2025 | Woodinville, Washington, Yhdysvallat |  |
|   |  | Ryan Ouellette | L | 2025 | Colorado Springs, Colorado, Yhdysvallat |  |
| Puolustajat> Numero | Puolustajat>  | Puolustajat> Pelaaja | Puolustajat> Kätisyys | Puolustajat> Sopimus | Puolustajat> Syntymäpaikka | Puolustajat>  |
| --- | --- | --- | --- | --- | --- | --- |

| 2 |  | Ty Farmer | R | 2025 | O’Fallon, Missouri, Yhdysvallat |  |
| 4 |  | Owen Norton | R | 2025 | Ancaster, Ontario, Kanada |  |
| 5 |  | C.J. McGee | R | 2025 | Pearl River, New York, Yhdysvallat |  |
| 8 |  | Adam McCormick | L | 2025 | Woodstock, New Brunswick, Kanada |  |
| 26 |  | Victor Hadfield | L | 2025 | Oakville, Ontario, Kanada |  |
| 37 |  | Nick Grima | R | 2025 | Toronto, Ontario, Kanada |  |
| 38 |  | Lucas Brenton | L | 2025 | Winnipeg, Manitoba, Kanada |  |
| 55 |  | Chris Cameron (C) | R | 2025 | Grosse Pointe Woods, Michigan, Yhdysvallat |  |
| 72 |  | D.J. King | L | 2025 | Northport, New York, Yhdysvallat |  |
|   |  | Spencer Cox | L | 2025 | Powell, Ohio, Yhdysvallat |  |
| Hyökkääjät> Numero | Hyökkääjät>  | Hyökkääjät> Pelaaja | Hyökkääjät> Kätisyys | Hyökkääjät> Pelipaikka | Hyökkääjät> Sopimus | Hyökkääjät> Syntymäpaikka |
| --- | --- | --- | --- | --- | --- | --- |

| 6 |  | Colin Bilek | R | OLH | 2025 | Brighton, Michigan, Yhdysvallat |
| 7 |  | Cam Hausinger | R | OLH | 2025 | Anchorage, Alaska, Yhdysvallat |
| 9 |  | Nathan Burke | L | VLH | 2025 | Scottsdale, Arizona, Yhdysvallat |
| 10 |  | Alex Wideman | L | OLH | 2025 | St. Louis, Missouri, Yhdysvallat |
| 11 |  | Kevin Lynch | R | KH | 2025 | Grosse Pointe, Michigan, Yhdysvallat |
| 12 |  | Dakota Seaman | R | H / P | 2025 | Prescott, Ontario, Kanada |
| 14 |  | Ethan Manderville | R | KH | 2025 | Philadelphia, Pennsylvania, Yhdysvallat |
| 16 |  | Bryan Lemos | R | OLH / KH | 2025 | East Providence, Rhode Island, Yhdysvallat |
| 17 |  | Jesse Tucker | L | KH | 2025 | Longlac, Ontario, Kanada |
| 18 |  | Kale Howarth | L | VLH / KH | 2025 | Red Deer, Alberta, Kanada |
| 19 |  | Kyle Maksimovich | L | VLH | 2025 | Hamilton, Ontario, Kanada |
| 20 |  | Zach Bannister | R | H | 2025 | Grande Prairie, Alberta, Kanada |
| 23 |  | Kevin Lombardi | R | OLH | 2025 | Schwenksville, Pennsylvania, Yhdysvallat |
| 24 |  | Matúš Spodniak | L | H | 2025 | Košice, Slovakia |
| 25 |  | Ryan Gagnier | L | KH | 2025 | Tecumseh, Ontario, Kanada |
| 27 |  | Darby Llewellyn | L | LH | 2025 | Ann Arbor, Michigan, Yhdysvallat |
| 28 |  | Jordan Martin | L | H | 2025 | Winnipeg, Manitoba, Kanada |
| 88 |  | Brett Bulmer | R | LH | 2025 | Prince George, Brittiläinen Kolumbia, Kanada |
|   |  | Jarrett Lee | L | H | 2025 | Hibbing, Minnesota, Yhdysvallat |
Joukkue kaudella 2024–2025 > Valmennus & Joukkueenjohto

Päävalmentaja & Toimitusjohtaja: Duncan Dalmao
Apuvalmentaja: Geoff Schomogyi
Videovalmentaja & Apulaistoimitusjohtaja: Dennis Williamson jr.
Fysiikkavalmentaja: Jesse Guffey
Huoltopäällikkö: Darrin Flinchem
Puheenjohtaja: Larry McQueary
Varapuheenjohtaja: Matthew Louck
Lähde: EliteProspects
Aiheesta muualla

Indy Fuelin verkkosivut (englanniksi)
Särkänniemi

| Särkänniemi> ”Särkkä” |
| --- | --- |
 Särkänniemen logo.
Sijainti:   Särkänniemi, Tampere, Suomi
Koordinaatit:  61°30′19″N, 023°44′38″E
Osoite:  Laiturikatu 1, 33230 Tampere
Omistaja:  Tampereen kaupunki
Toimitusjohtaja:  Mikko Hautasaari (2025)-
Ylläpitäjä:  Tampereen Särkänniemi Oy
Avattu:  1. toukokuuta 1975
Entiset nimet:  Neulan huvipuisto
Toimintakausi:  Ympäri vuoden (huvilaitteet huhtikuun lopusta lokakuun loppuun)
Kävijämäärä:  n. 655 000/vuosi
 :  n. 599 000 (kesäkaudella)
Pinta-ala:  50 000 m²
Vuoristoradat:  5
Radat:  1
Laitteet:  30
Aiheesta muualla
Verkkosivut
  Särkänniemi Commonsissa 
 n k 
Särkänniemi on Tampereella Näsijärven rannalla sijaitseva huvipuisto, joka avattiin vuoden 1975 vappuna. Särkänniemi koostuu neljästä kohteesta, jotka ovat huvipuisto, akvaario, planetaario,Näsinneulan näkötorni ja Koiramäen eläinpuisto. Lisäksi alueella toimii Tampereen kaupungin hallinnoima Sara Hildénin taidemuseo. Aiemmin Särkänniemessä on ollut myös delfinaario.
Vuonna 2018 puistossa vieraili kesäkaudella 599 000 ja koko vuoden aikana 655 000 asiakasta. Särkänniemeä matkakohteena on kehitetty määrätietoisesti, ja se onkin Tampereen merkittävin matkailukohde: Särkänniemeen suuntautuva matkailu tuo Tampereelle vuosittain 70 miljoonaa euroa sekä 220 000 majoitusvuorokautta. Taloustutkimuksen tekemässä kyselyssä Särkänniemi on valittu monena 2010-luvulla  Suomen parhaaksi vapaa-ajankeskukseksi.
Huvipuiston jinglenä on toiminut vuosia "Särkänniemeen? Särkänniemeen!", jota se on käyttänyt muun muassa TV-mainoksissaan. Kappaleen on säveltänyt Yari. Nykyään puiston mainoslauseena toimii myös "Ilo, joka kestää".
Kohteet > Huvipuisto

Särkänniemen huvipuistossa on 30 huvilaitetta kesäkaudella 2023.  Puistossa on aiemmin ollut 33 laitetta kesäkaudella 2016, ja vuonna 2017 laitteita oli 32. Huvipuisto on avoinna huhtikuun lopusta syyskuun loppuun. Lisäksi huvipuisto on avoinna koulujen syysloman aikaan lokakuussa. Puiston vanhin laite on Troika ja suosituin Tornado. Alue on osin jaettu erillisiin teemakokonaisuuksiin, kuten lapsille suunnattuihin Kärsänniemeen ja Pelitoriin sekä nuorisolle suunnattuun Highway-alueeseen. Alueelta löytyy myös runsaasti kausiravintoloita ja myyntipisteitä sekä kolikkopelejä. Lisäksi huvipuistoalueella on lava eli Estradi, jolla järjestetään vuosittain ulkoilmakonsertteja.
Kesällä 2023 Särkänniemessä on viisi erilaista vuoristorataa: Hype, MotoGee, Trombi, Tornado ja pienemmille lapsille suunnattu Vauhtimato. Vesilaitteita puistossa on kaksi: Koskiseikkailu sekä Suomen ensimmäinen vesilaite Tukkijoki. Muita laitteita Särkänniemessä on 23, muun muassa todellisille hurjapäille suunnatut kieputtimet X ja High Voltage, sekä useita pienemmille lapsille suunnattuja laitteita, kuten Possujuna, Karamelli-karuselli ja Leppäkerttu. Vuonna 2019 Half Pipe -vuoristorata poistettiin käytöstä.
Kohteet > Kärsänniemi

Särkänniemen maskotin Pouta Possun ja sen ystävien oma kylä eli Kärsänniemi avattin kesäkaudeksi 2023 entisen Angry Birds Landin paikalle. Alueen uudelleensuunnittelusta vastasivat Särkänniemi sekä Jora Vision.
Kohteet > Näsinneula

Näsinneula on puistossa sijaitseva 168 metriä korkea näköalatorni. Se rakennettiin vuosina 1970–1971 arkkitehti Pekka Ilveskosken suunnittelemana. Näköalatasanteella varustettu torni kuuluu Särkänniemen huvialueeseen. Näsinneula on Suomen korkein ja Pohjoismaiden kolmanneksi korkein rakennus. Näköalatasanteen toisessa kerroksessa 124 metrin korkeudessa palvelee à la carte -annoksia tarjoileva Ravintola Näsinneula, jossa on pyörivä ravintolasali.
Kohteet > Koiramäen eläinpuisto

Koiramäen eläinpuisto on Mauri Kunnaksen kirjoihin perustuva erillinen teema-alue Särkänniemen sisällä. Se avattiin kesäksi 2013 entisen Lasten eläintarhan tilalle. Koiramäessä on maatilan eläimiä ja paljon leikkipaikkoja. Koiramäen asukkaita esittävät näyttelijät viihdyttävät lapsia ja esittävät alueella näytelmiä pitkin päivää.
Kuvia

Koiramäki ja Näsinneula
Ilmaveivi ja Tornado
X-laite vauhdissa
Take Off, Trombi ja Troika vuonna 2013
Tukkijoki